62024CJ0317_INF
Sodba Sodišča (osmi senat) z dne 19. junija 2025 – Komisija/Grčija (Boj proti zamudam pri plačilih)
(Zadeva C-317/24)
„Neizpolnitev obveznosti države – Direktiva 2011/7/EU – Boj proti zamudam pri plačilih v tregovinskih poslih – Člen 4(4)(b) – Trgovinski posli med podjetji in javnimi organi – Možnost držav članic, da osebam javnega prava, ki zagotavljajo zdravstveno varstvo, rok za plačilo podaljšajo do največ 60 koledarskih dni – Obveznost držav članic, da skrbijo, da te osebe javnega prava dejansko ne prekoračijo tega roka“
1.
Tožba zaradi neizpolnitve obveznosti – Pogoji dopustnosti – Pristojnost sodišča Unije – Preizkus po uradni dolžnosti
(člen 258 PDEU)
(Glej točko 15.)
2.
Tožba zaradi neizpolnitve obveznosti – Predmet spora – Opredelitev z obrazloženim mnenjem – Naknadna razširitev – Nedopustnost
(člen 258 PDEU)
(Glej točko 16.)
3.
Približevanje zakonodaj – Boj proti zamudam pri plačilih v trgovinskih poslih – Direktiva 2011/7 – Trgovinski posli med podjetji in javnimi organi – Obveznost držav članic, da zagotovijo, da njihovi javni organi dejansko spoštujejo plačilne roke, ki niso daljši od 30 do 60 koledarskih dni – Obveznost rezultata – Neizpolnitev obveznosti
(člen 258 PDEU; Direktiva Evropskega parlamenta in Sveta 2011/7, člen 4(3) in (4)(b))
(Glej točke od 20 do 22, 33, 35 in 36 ter izrek.)
4.
Tožba zaradi neizpolnitve obveznosti – Predmet spora – Določitev med predhodnim postopkom – Upoštevanje dejstev, nastalih po obrazloženem mnenju – Pogoji – Dejstva, ki so enake vrste in pomenijo enako ravnanje kot tista, ki so se najprej obravnavala
(člen 258 PDEU)
(Glej točki 23 in 24.)
Izrek
1.
Helenska republika s tem, da ni zagotovila, da bi:
a)
junija, septembra in decembra 2018 splošna vojaška bolnišnica v Atenah 401, splošna bolnišnica vojaškega usposabljanja 424 in splošna bolnišnica letalskih sil 251, v obdobju med januarjem in junijem 2022 splošna vojaška bolnišnica v Atenah 401, pomorska bolnišnica v Atenah, splošna bolnišnica letalskih sil 251, splošna vojaška bolnišnica v Atenah 401, pomorska bolnišnica v Atenah 424 in pomorska bolnišnica na Kreti, v obdobju med julijem in decembrom 2022 splošna vojaška bolnišnica v Atenah 401, splošna vojaška bolnišnica 424, pomorska bolnišnica v Atenah, pomorska bolnišnica na Kreti in splošna bolnišnica letalskih sil 251, leta 2023 pomorska bolnišnica v Atenah;
b)
od aprila 2023 do konca prvega četrtletja 2024 splošna bolnišnica v Prevezi, splošna bolnišnica v Sitei, splošna bolnišnica in zdravstveni center v Naxosu, splošna bolnišnica in zdravstveni center v Kresteni, splošna bolnišnica in zdravstveni center Dialynakeio v Neapolisu, splošna bolnišnica in zdravstveni center v Goumenissi, splošna bolnišnica v Amaliadi, splošna bolnišnica v Argosu, splošna bolnišnica v Didymoteichu, splošna bolnišnica v Giannitsi, splošna bolnišnica v Xanthiju in splošna bolnišnica v Edessi;
c)
od aprila 2023 vsaj do konca drugega četrtletja 2024 navedene civilne bolnišnice: splošna bolnišnica v Agriniu, splošna bolnišnica Chatzikosta v Mesologgiju, splošna bolnišnica v Nafplionu, splošna bolnišnica v Tripoliju Panarkadiku I Evangelistria, splošna bolnišnica v Arti, splošna bolnišnica G. Gennimatas v Atenah, splošna bolnišnica v Attikonu, splošna bolnišnica za torakalna obolenja Sotiria v Atenah, splošna bolnišnica Korgialeneio Benakio Grški rdeči križ v Atenah, splošna bolnišnica Laiko v Atenah, splošna bolnišnica Ippokrateio v Atenah, splošna bolnišnica Alexandra, splošna bolnišnica Evangelismos v Atenah, bolnišnica za splošno patologijo Spiliopouleio Agia Eleni v Atenah, splošna bolnišnica Elpis v Atenah, splošna onkološka bolnišnica Agios Savvas v Atenah, bolnišnica za spolno prenosljive in kožne bolezni Andreas Syngros v Atenah, splošna pediatrična bolnišnica Aglaia Kyriakou v Atenah, splošna pediatrična bolnišnica Agia Sofia v Atenah, splošna bolnišnica I Pammakaristos v Atenah, porodnišnica Elena Venizelos v Atenah, splošna onkološka bolnišnica Metaxas v Pireju, splošna bolnišnica Tzaneio v Pireju, splošna bolnišnica Asklipieio v Voulasu, splošna bolnišnica in zdravstveni center v Kythiri, splošna pediatrična bolnišnica v Penteliju, splošna onkološka bolnišnica Agii Anargyroi v Kifisiji, psihiatrična bolnišnica Dafni v Atiki, psihiatrična bolnišnica Dromokaiteio v Atiki, splošna univerzitetna bolnišnica Panagia o Vohithia v Patrasu, pediatrična bolnišnica Karamandaneio v Patrasu, splošna bolnišnica v Aigionu, splošna bolnišnica in zdravstveni center v Kalavryti, splošna bolnišnica v Livadii, splošna bolnišnica v Tebah, splošna bolnišnica v Greveni, splošna bolnišnica v Drami, splošna bolnišnica na Rodosu, splošna bolnišnica Ipokratio na Kosu, splošna bolnišnica in zdravstveni center Vouvaleio v Kalymnosu, državna bolnišnica in zdravstveni center na Lerosu, splošna univerzitetna bolnišnica v Aleksandrupolisu, splošna bolnišnica v Chalkidi, splošna bolnišnica in zdravstveni center v Kymiju, splošna bolnišnica in zdravstveni center v Karystosu, splošna bolnišnica v Karpenisiiju, splošna bolnišnica Agios Dionysios na Zakintosu, splošna bolnišnica v Pyrgosu, splošna bolnišnica v Veroi, splošna bolnišnica v Naousi, splošna bolnišnica Venizelio-Panneio v Heraklionu na Kreti, splošna univerzitetna bolnišnica v Heraklionu, splošna bolnišnica in zdravstveni center v Filiationu, splošna univerzitetna bolnišnica „AHEPA“ v Solunu, splošna bolnišnica G. Gennimatas v Solunu, splošna bolnišnica O Agios Dimitrios v Solunu, psihiatrična bolnišnica v Solunu, splošna bolnišnica G. Papanikolaou v Solunu, bolnišnica za specifična obolenja v Solunu, onkološka bolnišnica Theageneio v Solunu, prva splošna bolnišnica Agios Pavlos v Solunu, splošna bolnišnica G. Chatzicosta v Ioannini, splošna univerzitetna bolnišnica v Ioannini, splošna okrožna bolnišnica v Kavali, splošna bolnišnica v Karditsi, splošna bolnišnica v Kastorii, splošna bolnišnica na Krfu, splošna bolnišnica na Kefaloniji, splošna bolnišnica Manzavinateio v Lixouriju, splošna bolnišnica v Kilkisu, splošna bolnišnica v Goumenissi, splošna bolnišnica Mamatseio v Kozani, splošna bolnišnica Bodosakeio v Ptolemaidi, splošna bolnišnica v Korintu, splošna bolnišnica v Šparti, splošna bolnišnica in zdravstveni center v Molaoiju, splošna bolnišnica Koutlibanio in Triantafyllion v Larisi, splošna bolnišnica in zdravstveni center v Ierapetri, splošna bolnišnica na Lefkadi, splošna bolnišnica Achillopouleio v Volosu, splošna bolnišnica v Kalamati, splošna bolnišnica in zdravstveni center v Kyparissii, splošna bolnišnica v Kateriniju, splošna bolnišnica v Rethymnonu, splošna bolnišnica Sismanogleio v Komitiniju, splošna bolnišnica v Serresu, splošna bolnišnica v Trikali, splošna bolnišnica v Lamii, splošna bolnišnica v Florini, splošna bolnišnica v Amfissi, splošna bolnišnica na polotoku Halkidika, splošna bolnišnica Agios Georgios v Haniji, splošna bolnišnica Skylitseio na Hiosu, splošna bolnišnica Triasio v Elefsini, splošna univerzitetna bolnišnica v Larissi, splošna bolnišnica Vostaneio v Mitileneiu, splošna bolnišnica Hipokrat v Solunu, splošna bolnišnica v Patrasu, splošna bolnišnica San Panteleimon v Nikai – splošna bolnišnica v zahodni Atiki, splošna bolnišnica Sismanoglio-Amalia Fleming v Atiki, splošna bolnišnica KAT v Atiki, splošna bolnišnica Konstantopouleio Patision v Nei Ionii, splošna bolnišnica Vardakeio in Proio na Syrosu, splošna bolnišnica Agios Panteleimon na Samosu, splošna bolnišnica in zdravstveni center na Limnosu, splošna bolnišnica in zdravstveni center na Ikarii, nacionalni center za rehabilitacijo, splošna bolnišnica Agios Nikolaos na Kreti, splošna bolnišnica na Karpatosu,
zasebne ponudnike medicinske opreme in medicinskih pripomočkov plačale v roku, določenem v členu 4(4)(b) Direktive 2011/7/EU Evropskega parlamenta in Sveta z dne 16. februarja 2011 o boju proti zamudam pri plačilih v trgovinskih poslih, ni izpolnila obveznosti, ki jih ima na podlagi te direktive.
2.
Helenski republiki se naloži plačilo stroškov.